ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 108/10

Digriet tal-Qorti tal-Ġustizzja (Id-Disa’ Awla) tal-21 ta’ Frar 2013 (talba għal deċiżjoni preliminari tat-Tribunal de première instance de Bruxelles (il-Belġju) — Isera & Scaldis Sugar SA, Philippe Bedoret and Co SPRL, Jean Rigot, Mathieu Vrancken vs Bureau d’intervention et de restitution belge (BIRB)

(Kawża C-154/12) (1)

(Artikolu 99 tar-Regoli tal-Proċedura - Agrikoltura - Organizzazzjoni komuni tas-swieq - Zokkor - Regolament (KE) Nru 318/2006 - Artikolu 16 - Regolament (KE) Nru 1234/2007 - Artikolu 51 - Impożizzjoni ta’ taxxa fuq il-produzzjoni - Validità - Nuqqas ta’ bażi legali - Nuqqas ta’ motivazzjoni ċara u inekwivoka - Ksur tal-prinċipju ta’ nondiskriminazzjoni - Ksur tal-prinċipju ta’ proporzjonalità)

2013/C 108/19

Lingwa tal-kawża: il-Franċiż

Qorti tar-rinviju

Tribunal de première instance de Bruxelles

Partijiet fil-kawża prinċipali

Rikorrenti: Isera & Scaldis Sugar SA, Philippe Bedoret and Co SPRL, Jean Rigot, Mathieu Vrancken

Konvenut: Bureau d’intervention et de restitution belge (BIRB)

Partijiet oħra fil-proċedura: Joseph Cockx et

Suġġett

Talba għal deċiżjoni preliminari — Tribunal de première instance de Bruxelles — Validità tal-Artikolu 16 tar-Regolament tal-Kunsill (KE) Nru 318/2006, tal-20 ta’ Frar 2006, li jistabbilixxi organizzazzjoni komuni tas-swieq fis-settur taz-zokkor (ĠU L 58, p. 1) — Interpretazzjoni tal-Artikoli 37(2) KE u 253 KE — Impożizzjoni ta’ taxxa fuq il-produzzjoni fis-settur “zokkor-pitravi” — Nuqqas ta’ bażi legali — Nuqqas ta’ motivazzjoni ċara u inekwivoka — Diskriminazzjoni fir-rigward tal-industriji l-oħra kif ukoll fir-rigward tas-setturi agrikoli u mhux agrikoli l-oħra — Ksur tal-prinċipju ta’ proporzjonalità

Dispożittiv

L-eżami tad-domanda preliminari ma wera’ ebda element ta’ natura li taffettwa l-validità tal-Artikoli 16 tar-Regolament tal-Kunsill (KE) Nru 318/2006, tal-20 ta’ Frar 2006, li jistabbilixxi organizzazzjoni komuni tas-swieq fis-settur taz-zokkor, u 51 tar-Regolament tal-Kunsill (KE) Nru 1234/2007, tat-22 ta’ Ottubru 2007, li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS).

(1) ĠU C 174, 16.06.2012.
MT Il-Ġurnal Uffiċjali tal-Unjoni Ewropea C 129/4

Digriet tal-Qorti tal-Ġustizzja (L-Għaxar Awla) tas-7 ta’ Frar 2013 — Jarosław Majtczak vs Feng Shen Technology Co. Ltd, L-Uffiċċju għall-Armonizzazzjoni fis-Suq Intern (Trade marks u Disinni)

(Kawża C-266/12 P) (1)

(Appell - Trade mark Komunitarja - Regolament (KE) Nru 40/94 - Artikolu 51(1)(b) - Mala fide tal-applikant fil-mument tal-applikazzjoni għat-trade mark Komunitarja - Trade mark figurattiva FS - Talba għal dikjarazzjoni ta’ invalidità)

2013/C 129/08

Lingwa tal-kawża: l-Ingliż

Partijiet

Rikorrent: Jarosław Majtczak (rappreżentant: J. Radłowski, radca prawny)

Partijiet oħra fil-proċedura: Feng Shen Technology Co. Ltd (rappreżentant: P. Rath, avukat), L-Uffiċċju għall-Armonizzazzjoni fis-Suq Intern (Trade marks u Disinni) (rappreżentant: A. Folliard-Monguiral, aġent)

Suġġett

Appell mis-sentenza tal-Qorti Ġenerali (Ir-Raba’ Awla), tal-21 ta’ Marzu 2012, Feng Shen Technology vs UASI — Majtczak (FS) (T-227/09), li permezz tagħha l-Qorti Ġenerali annullat id-Deċiżjoni R 529/2008-4 tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (UASI), tal-1 ta’ April 2009, li tiċħad ir-rikors kontra d-deċiżjoni tad-Diviżjoni tal-Kanċellazzjoni li tirrifjuta t-talba għal dikjarazzjoni ta’ invalidità mressqa mir-rikorrent kontra t-trade mark figurattiva “FS”, għal prodotti fil-klassi 26

Dispożittiv

(1) L-appell huwa miċħud.

(2) Jarosław Majtczak huwa kkundannat għall-ispejjeż.

(1) ĠU C 258, 25.08.2012.
MT Il-Ġurnal Uffiċjali tal-Unjoni Ewropea C 108/9

Digriet tal-Qorti tal-Ġustizzja tal-24 ta’ Jannar 2013 — Enviro Tech Europe Ltd vs Il-Kummissjoni Ewropea, Enviro Tech International Inc.

(Kawża C-118/12 P) (1)

(Appell - Direttivi 67/548/KEE u 2004/73/KE - Klassifikazzjoni, ippakkjar u ttikkettjar ta’ sustanzi perikolużi - Klassifikazzjoni ta’ n-propil bromid)

2013/C 108/17

Lingwa tal-kawża: l-Ingliż

Partijiet

Appellanta: Enviro Tech Europe Ltd (rappreżentanti: C. Mereu u K. Van Maldegem, avukati)

Partijiet oħra fil-proċedura: Il-Kummissjoni Ewropea (rappreżentanti: P. Oliver u E. Manhaeve, aġenti), Enviro Tech International Inc.

Suġġett

Appell mis-sentenza tal-Qorti Ġenerali (L-Ewwel Awla) tas-16 ta’ Diċembru 2011 fil-Kawża T-291/04, Enviro Tech Europe Ltd u Enviro Tech International, Inc. vs Il-Kummissjoni Ewropea li permezz tagħha l-Qorti Ġenerali ċaħdet rikors bil-għan minn naħa tal-annullament parzjali tad-Direttiva tal-Kummissjoni 2004/73/KE, tad-29 ta’ April 2004, li tadatta għall-progress tekniku għad-29 darba d-Direttiva tal-Kunsill 67/548/KEE dwar l-approssimazzjoni tal-liġijiet, tar-regolamenti u tad-dispożizzjonijiet amministrattivi li jirrigwardjaw il-klassifikazzjoni, l-ippakkjar u t-ttikkettjar ta’ sustanzi perikolużi (ĠU Edizzjoni Speċjali bil-Malti, Kapitolu 13, Vol. 34, p. 448), sa fejn din tikklassifika l-n-propil bromid fil-lista tas-sustanzi “ferm fjammabbli” u, min-naħa l-oħra, il-kumpens għad-danni allegatament subiti mir-rikorrenti — Interess ġuridiku — Nuqqas ta’ interess individwali

Dispożittiv

(1) L-appell huwa miċħud.

(2) Enviro Tech Europe Ltd hija kkundannata għall-ispejjeż.

(1) ĠU C 227, 28.07.2012.
MT Il-Ġurnal Uffiċjali tal-Unjoni Ewropea C 108/18

Digriet tal-President tal-Qorti tal-Ġustizzja tas-16 ta’ Novembru 2012 (talba għal deċiżjoni preliminari tal-Court of Session in Scotland, — ir-Renju Unit) — Andrius Kulikauskas vs Macduff Shellfish Limited, Duncan Watt

(Kawża C-44/12) (1)

2013/C 108/43

Lingwa tal-kawża: l-Ingliż

Il-President tal-Qorti tal-Ġustizzja ordna t-tħassir tal-kawża.

(1) ĠU C 109, 14.04.2012.
MT Il-Ġurnal Uffiċjali tal-Unjoni Ewropea C 108/9

Digriet tal-Qorti tal-Ġustizzja tal-15 ta’ Novembru 2012 — Neubrandenburger Wohnungsgesellschaft mbH vs Il-Kummissjoni Ewropea, Bavaria Immobilien Beteiligungsgesellschaft mbH & Co. Objekte Neubrandenburg KG, Bavaria Immobilien Trading GmbH & Co. Immobilien Leasing Objekt Neubrandenburg KG

(Kawża C-145/12 P) (1)

(Appell - Għajnuna mill-Istat - Interess ġuridiku - Ftuħ tal-proċedura ta’ investigazzjoni formali - Ma hemmx lok li tingħata deċiżjoni)

2013/C 108/18

Lingwa tal-kawża: il-Ġermaniż

Partijiet

Appellanti: Neubrandenburger Wohnungsgesellschaft mbH (rappreżentanti: M. Núñez Müller u J. Dammann de Chapto, avukati)

Partijiet oħra fil-proċedura: Il-Kummissjoni Ewropea (rappreżentanti: B. Martenczuk u T. Maxian Rusche, aġenti), Bavaria Immobilien Beteiligungsgesellschaft mbH & Co. Objekte Neubrandenburg KG, Bavaria Immobilien Trading GmbH & Co. Immobilien Leasing Objekt Neubrandenburg KG (rappreżentant: C. von Donat, avukat)

Suġġett

Appell mid-digriet tal-Qorti Ġenerali (Il-Ħames Awla), tad-9 ta’ Jannar 2012, Neubrandenburger Wohnungsgesellschaft vs Il-Kummissjoni (T-407/09), li permezz tiegħu l-Qorti Ġenerali ċaħdet bħala inammissibbli r-rikors tar-rikorrenti li għandu bħala suġġett, minn naħa, talba għall-annullament tal-allegata deċiżjoni tal-Kummissjoni li tinsab fl-ittra tad-29 ta’ Lulju 2009 li tiddikjara li ċerti kuntratti konklużi mir-rikorrenti dwar il-bejgħ ta’ djar fil-kuntest tal-privatizzazzjoni ta’ djar pubbliċi f’Neubrandenburger ma jaqgħux fil-kamp ta’ applikazzjoni tal-Artikolu 87(1) KE u, min-naħa l-oħra, talba intiża biex jiġi kkonstatat in-nuqqas tal-Kummissjoni, fis-sens tal-Artikolu 232 KE, sa fejn din tal-aħħar ma ħaditx pożizzjoni fuq l-imsemmija kuntratti abbażi tal-Artikolu 4 tar-Regolament (KE) Nru 659/1999, tat-22 ta’ Marzu 1999, li jistabbilixxi regoli dettaljati għall-applikazzjoni tal-Artikolu [88 KE] (ĠU Edizzjoni Speċjali bil-Malti, Kapitolu 8,Vol. 1, p. 339) — Ksur tar-raba paragrafu tal-Artikolu 263 u 265 TFUE, kif ukoll tad-dritt għal rimedju effettiv — Motivazzjoni insuffiċjenti tad-digriet tal-Qorti Ġenerali

Dispożittiv

(1) Ma hemmx lok li tingħata deċiżjoni fuq l-appell.

(2) Neubrandenburger Wohnungsgesellschaft mbH, il-Kummissjoni Ewropea, Bavaria Immobilien Beteiligungsgesellschaft mbH & Co. Objekte Neubrandenburg KG u Bavaria Immobilien Trading GmbH & Co. Immobilien Leasing Objekt Neubrandenburg KG għandhom ibatu l-ispejjeż rispettivi tagħhom marbuta ma’ dan l-appell.

(1) GU C 138, 12.05.2012
MT Il-Ġurnal Uffiċjali tal-Unjoni Ewropea C 129/3

Digriet tal-Qorti tal-Ġustizzja (Is-Sitt Awla) tas-7 ta’ Marzu 2013 (talba għal deċiżjoni preliminari tat-Tribunal do Trabalho do Porto — il-Portugall) — Sindicato dos Bancários do Norte, Sindicato dos Bancários do Centro, Sindicato dos Bancários do Sul e Ilhas, Luís Miguel Rodrigues Teixeira de Melo vs BPN — Banco Português de Negócios SA

(Kawża C-128/12) (1)

(Rinviju għal deċiżjoni preliminari - Artikolu 53(2) tar-Regoli tal-Proċedura - Karta tad-Drittijiet Fundamentali tal-Unjoni Ewropea - Leġiżlazzjoni nazzjonali li tistabbilixxi tnaqqis tas-salarji għal ċerti ħaddiema tas-settur pubbliku - Assenza ta’ implementazzjoni tad-dritt tal-Unjoni - Nuqqas manifest ta’ ġurisdizzjoni tal-Qorti tal-Ġustizzja)

2013/C 129/04

Lingwa tal-kawża: il-Portugiż

Qorti tar-rinviju

Tribunal do Trabalho do Porto

Partijiet fil-kawża prinċipali

Rikorrenti: Sindicato dos Bancários do Norte, Sindicato dos Bancários do Centro, Sindicato dos Bancários do Sul e Ilhas, Luís Miguel Rodrigues Teixeira de Melo

Konvenuta: BPN — Banco Português de Negócios SA

Suġġett

Talba għal deċiżjoni preliminari — Tribunal do Trabalho do Porto — Interpretazzjoni tal-Artikoli 20, 21(1) u 31(1) tal-Karta tad-Drittijiet Fundamentali tal-UE (ĠU 2000, C 364, p. 1) — Osservanza tal-prinċipji ta’ ugwaljanza u ta’ nondiskriminazzjoni u rispett tad-dritt għal kundizzjonijiet tax-xogħol ġusti u xierqa — Leġiżlazzjoni nazzjonali li tipprevedi tnaqqis tas-salarji għal ċerti ħaddiema tas-settur pubbliku

Dispożittiv

Il-Qorti tal-Ġustizzja tal-Unjoni Ewropea manifestament ma għandhiex ġurisdizzjoni sabiex tieħu konjizzjoni tat-talba għal deċiżjoni preliminari mressqa mit-Tribunal do trabalho do Porto (il-Portugall), permezz ta’ deċiżjoni tas-6 ta’ Jannar 2012.

(1) ĠU C 151, 26 05.12.
MT Il-Ġurnal Uffiċjali tal-Unjoni Ewropea C 225/58

Digriet tal-President tal-Qorti tal-Ġustizzja tal-20 ta’ Marzu 2013 — Fruit of the Loom, Inc. vs L-Uffiċċju għall-Armonizzazzjoni fis-Suq Intern (Trade marks u Disinni), Blueshore Management SA

(Kawża C-392/12) (1)

2013/C 225/119

Lingwa tal-kawża: l-Ingliż

Il-President tal-Qorti tal-Ġustizzja ordna t-tħassir tal-kawża.

(1) ĠU C 355, 17.11.2012.
MT Il-Ġurnal Uffiċjali tal-Unjoni Ewropea C 225/59

Digriet tal-President tal-Qorti tal-Ġustizzja tal-11 ta’ April 2013 — Shell Petroleum NV, The Shell Transport and Trading Company Ltd, Shell Nederland Verkoopmaatschappij BV vs Il-Kummissjoni Ewropea

(Kawża C-585/12) (1)

2013/C 225/129

Lingwa tal-kawża: l-Ingliż

Il-President tal-Qorti tal-Ġustizzja ordna t-tħassir tal-kawża.

(1) ĠU C 55, 23.2.2013.
MT Il-Ġurnal Uffiċjali tal-Unjoni Ewropea C 108/8

Digriet tal-Qorti tal-Ġustizzja tad-29 ta’ Novembru 2012 — Václav Hrbek vs L-Uffiċċju għall-Armonizzazzjoni fis-Suq Intern (Trade marks u Disinni), Blacks Outdoor Retail Ltd, li kienet The Outdoor Group Ltd

(Kawża C-42/12 P) (1)

(Appell - Trade mark Komunitarja - Regolament (KE) Nru 207/2009 - Artikolu 8(1)(b) - Raġuni relattiva għal rifjut - Probabbiltà ta’ konfużjoni - Trade mark figurattiva - Oppożizzjoni mill-proprjetarju ta’ trade mark preċedenti - Appell manifestament inammissibbli u manifestament infondat)

2013/C 108/15

Lingwa tal-kawża: l-Ingliż

Partijiet

Appellant: Václav Hrbek (rappreżentant: M. Sabatier, avukat)

Partijiet oħra fil-proċedura: L-Uffiċċju għall-Armonizzazzjoni fis-Suq Intern (Trade marks u Disinni) (rappreżentant: A. Folliard-Monguiral, aġent), Blacks Outdoor Retail Ltd, li kienet The Outdoor Group Ltd (rappreżentant: M. S. Malynicz, barrister)

Suġġett

Appell mis-sentenza tal-Qorti Ġenerali (Is-Sitt Awla), tal-15 ta’ Novembru 2011, Hrbek vs UASI — Outdoor Group (Alpine Pro Sportswear & Equipment) (T-434/10), Václav Hrbek vs L-Uffiċċju għall-Armonizzazzjoni fis-Suq Intern (Trade marks u Disinni) (UASI), li permezz tagħha l-Qorti Ġenerali ċaħdet rikors għal annullament ippreżentat mill-applikant għat-trade mark figurattiva li tinkludi l-elementi verbali “ALPINE PRO SPORTSWEAR & EQUIPMENT” għal prodotti fil-klassijiet 18, 24, 25 u 28, kontra d-Deċiżjoni R 1441/2009-2 tat-Tieni Bord tal-Appell tal-Uffiċċju għall-Armonizzazzjoni fis-Suq Intern (UASI), tat-8 ta’ Lulju 2010, li tiċħad l-appell mid-deċiżjoni tad-Diviżjoni tal-Oppożizzjoni li tirrifjuta parzjalment ir-reġistrazzjoni tal-imsemmija trade mark fil-kuntest tal-oppożizzjoni mressqa mill-proprjetarju tat-trade mark figurattiva Komunitarja li tinkludi l-element verbali “alpine”, għal prodotti fil-klassijiet 18 u 25 — Interpretazzjoni u applikazzjoni tal-Artikolu 8(1)(b) tar-Regolament Nru 207/2009 — Probabbiltà ta’ konfużjoni

Dispożittiv

(1) L-appell huwa miċħud.

(2) Václav Hrbek huwa kkundannat għall-ispejjeż.

(1) ĠU C 98, 31.03.2012.
(2)

Il-Foundation for the Protection of the Traditional Cheese of Cyprus named Halloumi hija kkundannata għall-ispejjeż.
MT Il-Ġurnal Uffiċjali tal-Unjoni Ewropea C 377/9

Digriet tal-President tat-Tielet Awla tal-Qorti tal-Ġustizzja tal-25 ta’ Settembru 2013 — Monster Cable Products, Inc. vs L-Uffiċċju għall-Armonizzazzjoni fis-Suq Intern (Trade marks u Disinni), Live Nation (Music) UK Ltd

(Kawża C-41/12) (1)

2013/C 377/18

Lingwa tal-kawża: l-Ingliż

Il-President tat-Tielet Awla ordna t-tħassir tal-kawża.

(1) ĠU C 73, 10.03.2012.
MT Il-Ġurnal Uffiċjali tal-Unjoni Ewropea C 377/2

Digriet tal-Qorti tal-Ġustizzja (It-Tmien Awla) tas-17 ta’ Ottubru 2013 (talba għal deċiżjoni preliminari tat-Tribunale Amministrativo Regionale per il Lazio — l-Italja) — Sky Italia Srl vs Autorità per le Garanzie nelle Comunicazioni, Commissione di Garanzia dell’Attuazione della Legge sullo Sciopero nei Servizi Pubblici Essenziali

(Kawża C-376/12) (1)

(Netwerks u servizzi ta’ komunikazzjonijiet elettroniċi - Direttiva 2002/20/KE - Artikolu 12 - Taxxi amministrattivi imposti fuq impriżi fis-settur ikkonċernat - Leġiżlazzjoni nazzjonali li tissuġġetta l-operaturi tal-komunikazzjonijiet elettroniċi għall-ħlas ta’ taxxa maħsuba sabiex tkopri l-ispejjeż funzjonali tal-awtoritajiet regolatorji nazzjonali)

2013/C 377/03

Lingwa tal-kawża: it-Taljan

Qorti tar-rinviju

Tribunale Amministrativo Regionale per il Lazio

Partijiet fil-kawża prinċipali

Rikorrenti: Sky Italia Srl

Konvenuti: Autorità per le Garanzie nelle Comunicazioni, Commissione di Garanzia dell’Attuazione della Legge sullo Sciopero nei Servizi Pubblici Essenziali

Fil-preżenza ta’: Television Broadcasting System SpA, Wind Telecomunicazioni SpA

Suġġett

Talba għal deċiżjoni preliminari — Tribunale Amministrativo Regionale per il Lazio — Interpretazzjoni tal-Artikolu 12 tad-Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni) (ĠU Edizzjoni Speċjali bil-Malti, Kapitolu 13, Vol. 29, p. 337) — Taxxi amministrattivi imposti fuq l-impriżi — Leġiżazzjoni li tipprovdi li l-ispejjeż kollha tal-awtoritajiet regolatorji nazzjonali, li ma humiex iffinanzjati mill-Istat, għandhom jinqasmu bejn l-impriżi fis-settur ikkonċernat skont id-dħul riċevut minn dawn tal-aħħar minn bejgħ ta’ merkanzija jew minn provvisti ta’ servizzi rilevanti

Dispożittiv

L-Artikolu 12 tad-Direttiva 2002/20/KE tal-Parlament Ewropew u tal-Kunsill, tas-7 ta’ Marzu 2002, dwar l-awtorizzazzjoni ta’ networks u servizzi ta’ komunikazzjonijiet elettroniċi (Direttiva ta’ Awtorizzazzjoni), għandu jiġi interpretat fis-sens li huwa ma jipprekludix leġiżlazzjoni ta’ Stat Membru, bħal dik inkwistjoni fil-kawża prinċipali, li tipprovdi li l-impriżi li jipprovdu servizz jew netwerk ta’ komunikazzjonijiet elettroniċi huma suġġetti għal taxxa, maħsuba sabiex tkopri l-ispejjeż kollha sostnuti mill-awtorità regolatorja nazzjonali u li ma humiex iffinanzjati mill-Istat, li l-ammont tagħha jiġi ddeterminat skont id-dħul riċevut minn dawk l-impriżi, bil-kundizzjoni li dik it-taxxa tkun maħsuba esklużivament sabiex tkopri l-ispejjeż marbuta mal-attivitajiet msemmija fil-paragrafu (1)(a) ta’ dik id-dispożizzjoni, li d-dħul kollu miksub mill-imsemmija taxxa ma jeċċedix l-ispejjeż kollha marbuta ma’ dawk l-attivitajiet u li dik l-istess taxxa tinqasam bejn l-impriżi b’mod oġġettiv, trasparenti u proporzjonat, fatt li għandu jiġi vverifikat mill-qorti tar-rinviju.

(1) ĠU C 311, 13.10.2012.
MT Il-Ġurnal Uffiċjali tal-Unjoni Ewropea C 304/3

Digriet tal-Qorti tal-Ġustizzja (Is-Seba’ Awla) tal-4 ta’ Lulju 2013 — Diadikasia Symvouloi Epicheiriseon AE vs Il-Kummissjoni Ewropea, Delegazzjoni tal-Unjoni Ewropea fit-Turkija, Central Finance & Contracts Unit (CFCU)

(Kawża C-520/12 P) (1)

(Appell - Istrument għall-Assistenza ta’ Qabel l-Adeżjoni - Kuntratt pubbliku - Proġett li jirrigwarda l-iżvilupp tan-netwerk Ewropew taċ-ċentri ta’ negozju fit-Turkija - Deċiżjoni li ma tallokax il-proġett - Talba għall-kumpens għad-danni allegatament imġarrba - Deċiżjoni nazzjonali - Assenza ta’ involviment tal-organi tal-Unjoni)

2013/C 304/05

Lingwa tal-kawża: l-Ingliż

Partijiet

Appellanti: Diadikasia Symvouloi Epicheiriseon AE (rappreżentant: A. Krystallidis, avukat)

Partijiet oħra fil-proċedura: Il-Kummissjoni Ewropea (rappreżentanti: A. Aresu u F. Erlbacher, aġenti), Delegazzjoni tal-Unjoni Ewropea fit-Turkija, Central Finance & Contracts Unit (CFCU)

Suġġett

Appell mid-digriet tal-Qorti Ġenerali (Ir-Raba’ Awla) tat-13 ta’ Settembru 2012 fil-Kawża T-369/11, Diadikasia Symbouloi Epicheiriseon AE vs Il-Kummissjoni Ewropea, Central Finance & Contracts Unit (CFCU) u d-Delegazzjoni tal-Unjoni Ewropea fit-Turkija li permezz tiegħu l-Qorti Ġenerali ċaħdet rikors għad-danni intiż li jikseb kumpens għad-danni allegatament imġarrba mill-appellanti minħabba d-deċiżjoni tad-Delegazzjoni tal-Unjoni Ewropea fit-Turkija li ma tallokax lill-appellanti l-kuntratt għat-twettiq tal-proġett “Enlargement of the European Turkish Business Centers Network to Sivas, Antakya, Batman and Van” (EuropeAid/128621/D/SER/TR) — Inammissibbiltà — Nuqqas ta’ kompetenza

Dispożittiv

(1) L-appell huwa miċħud.

(2) Diadikasia Symvouloi Epicheiriseon AE hija kkundannata għall-ispejjeż.

(1) ĠU C 26, 26.01.2013.
MT Il-Ġurnal Uffiċjali tal-Unjoni Ewropea C 102/3

Digriet tal-Qorti tal-Ġustizzja (It-Tmien Awla) tal-10 ta’ Ottubru 2013 (talbiet għal deċiżjoni preliminari tad-Debreceni Munkaügyi Bíróság- l-Ungerija) – Nagy Sándor (C-488/12) vs Hajdú-Bihar Megyei Kormányhivatal, Lajos Tiborné Böszörményi (C-489/12), Róbert Gálóczhi-Tömösváry (C-490/12), Magdolna Margit Szabadosné Bay (C-491/12) vs Mezőgazdasági és Vidékfejlesztési Hivatal u Józsefné Ványai (C-526/12) vs Nagyrábé Község Polgármesteri Hivatal

(Kawżi magħquda C-488/12 sa C-491/12 u C-526/12) (1)

((Rinviju għal deċiżjoni preliminari - Artikolu 30 tal-Karta tad-Drittijiet Fundamentali tal-Unjoni Ewropea - Implementazzjoni tad-dritt tal-Unjoni - Assenza - Nuqqas manifest ta’ ġurisdizzjoni tal-Qorti tal-Ġustizzja))

2014/C 102/03

Lingwa tal-kawża: l-Ungeriż

Qorti tar-rinviju

Debreceni Munkaügyi Bíróság

Partijiet fil-kawżi prinċipali

Rikorrenti: Nagy Sándor (C-488/12), Lajos Tiborné Böszörményi (C-489/12), Róbert Gálóczhi-Tömösváry (C-490/12), Magdolna Margit Szabadosné Bay (C-491/12) Józsefné Ványai (C-526/12)

Konvenuti: Hajdú-Bihar megyei Kormányhivatal (C-488/12), Mezőgazdasági és Vidékfejlesztési Hivatal (C-489/12, C-490/12, C-491/12), Nagyrábé Község Polgármesteri Hivatal (C-526/12)

Suġġett

Talba għal deċiżjoni preliminari – Debreceni Munkaügyi Bíróság – Interpretazzjoni tal-Artikolu 30 tal-Karta tad-Drittijiet Fundamentali tal-Unjoni Ewropea – Tkeċċija mhux ġustifikata – Tkeċċija mingħajr raġuni invokata – Uffiċjal ta’ korp tal-amministrazzjoni pubblika li tkeċċa abbażi ta’ dispożiżzjoni tal-leġiżlazzjoni nazzjonali dwar l-istatus tal-uffiċjali

Dispożittiv

Il-Qorti tal-Ġustizzja tal-Unjoni Ewropea manifestament ma għandhiex ġurisdizzjoni sabiex tirrispondi għad-domandi magħmula mid-Debreceni Munkaügyi Bíróság (l-Ungerija).

(1) ĠU C 79, 16.03.2013.
MT Il-Ġurnal Uffiċjali tal-Unjoni Ewropea C 377/4

Digriet tal-Qorti tal-Ġustizzja (It-Tielet Awla) tat-12 ta’ Settembru 2013 — Ellinika Nafpigeia AE, 2. Hoern Beteiligungs GmbH vs Il-Kummissjoni Ewropea

(Kawża C-616/12 P) (1)

(Appell - Artikolu 181 tar-Regoli tal-Proċedura tal-Qorti tal-Ġustizzja - Appell manifestament infondat - Is-sitt paragrafu tal-Artikolu 263 TFUE - Terminu għall-preżentata ta’ appell)

2013/C 377/06

Lingwa tal-kawża: il-Grieg

Partijiet

Appellanti: Ellinika Nafpigeia AE, 2. Hoern Beteiligungs GmbH (rappreżentanti: K. Chrysogonos u A. Kaidatzis, avukati)

Parti oħra fil-proċedura: Il-Kummissjoni Ewropea (rappreżentant: M. Konstantinidis u B. Stromsky, aġenti)

Suġġett

Appell mid-digriet tal-Qorti Ġenerali (Is-Seba’ Awla), Ellinika Nafpigeia u Hoern vs Il-Kummissjoni (T-466/11), li permezz tiegħu il-Qorti Ġenerali ddikjarat inammissibbli rikors intiż għall-annullament tad-Deċiżjoni tal-Kummissjoni C(2010) 8274 finali, tal-1 ta’ Diċembru 2010, li taċċetta l-impenji offruti mir-Repubblika Ellenika inkambju tal-miżuri imposti mill-Kummissjoni fid-deċiżjoni tagħha C(2008) 3118 finali, tat-2 ta’ Lulju 2008, li tiddikjara inkompatibbli mas-suq komuni l-għajnuna mogħtija mill-awtoritajiet Elleniċi favur l-Ellinika Nafpigeia (Hellenic Shipyards, “HSY”), fil-kuntest tal-emendi fil-pjan ta’ investiment inizjali relatat mar-ristrutturazzjoni ta’ din it-tarzna [Għajnuna mill-Istat C 16/2004 (ex NN29/2004, CP 71/2002 u CP 133/2005)]

Dispożittiv

(1) L-appell huwa miċħud.

(2) Ellinika Nafpigeia AE u 2. Hoern Beteiligungs GmbH huma kkundannati għall-ispejjeż tagħhom kif ukoll għal dawk esposti mill-Kummissjoni Ewropea.

(1) ĠU C 55, 23.02.2013.
MT Il-Ġurnal Uffiċjali tal-Unjoni Ewropea C 184/2

Digriet tal-Qorti tal-Ġustizzja (Is-Seba’ Awla) tas-6 ta’ Marzu 2014 – Northern Ireland Department of Agriculture and Rural Development vs Il-Kummissjoni Ewropea

(Kawża C-248/12 P) (1)

((Appell - FAEGG, FAEG u FAEŻR - Infiq eskluż mill-finanzjament tal-Unjoni Ewropea - Ammissibbiltà tar-rikors għal annullament - Sitwazzjoni tal-appellant li ma huwiex direttament affettwat mid-deċiżjoni inkwistjoni))

2014/C 184/02

Lingwa tal-kawża: l-Ingliż

Partijiet

Appellant: Northern Ireland Department of Agriculture and Rural Development (rappreżentant: K. Brown, solicitor)

Parti oħra fil-proċedura: Il-Kummissjoni Ewropea (rappreżentanti: N. Donnelly u P. Rossi, aġenti)

Suġġett

Appell mid-digriet tal-Qorti Ġenerali (It-Tmien Awla) Northern Ireland Department of Agriculture and Rural Development vs Il-Kummissjoni, tas-6 ta’ Marzu 2012, T-453/10, li permezz tiegħu l-Qorti Ġenerali ċaħdet bħala inammissibbli rikors intiż għall-annullament parzjali tad-Deċiżjoni tal-Kummissjoni 2010/399/EU (innotifikata bid-dokument Numru C (2010) 4894), tal-15 ta’ Lulju 2010, li teskludi mill-finanzjament tal-Unjoni Ewropea ċertu nfiq imġarrab mill-Istati Membri taħt it-Taqsima ta’ Garanzija tal-Fond Agrikolu Ewropew dwar Gwida u Garanzija (FAEGG), taħt il-Fond Agrikolu Ewropew ta’ Garanzija (FAEG) u taħt il-Fond Agrikolu Ewropew għall-Iżvilupp Rurali (FAEŻR), sa fejn din teskludi ċertu nfiq imġarrab mir-Renju Unit tal-Gran Brittanja u tal-Irlanda ta’ Fuq (ĠU L 184, p. 6)

Dispożittiv

1) L-appell huwa miċħud.

2) In-Northern Ireland Department of Agriculture and Rural Development huwa kkundannat ibati l-ispejjeż relatati ma’ dan l-appell.

(1) ĠU C 200, 07.07.2012.